Karalystė (biologija)

Karalystė biologijoje (Regnum) – biologinės klasifikacijos kategorija, žemesnė už domeną ir aukštesnė už pokaralystę ir skyrių.


 Įvadas 
Ilgą laiką karalystė buvo aukščiausia klasifikacinė kategorija. Pirmasis šią sąvoką įvedė Karlas Linėjus gamtinę aplinką suskirstęs į tris karalystes: mineralus (Mineralia), augalus (Vegetabilia) ir gyvūnus (Animalia). Gyvieji organizmai buvo suskirstyti tik į augalus ir gyvūnus.

Vėliau skirstymas pasipildė bakterijomis, dar vėliau grybai buvo atskirti nuo augalų. Vėliausiai prokariotai suskirstyti į dvi atskiras karalystes, išskirtos archeobakterijos.

1969 m. R. H. Vitakeris (R. H. Whittaker) organizmus suskirstė į penkias karalystes. Į karalystes organizmai buvo suskirstyti atsižvelgiant į ląstelės tipą, jų struktūrą bei mitybinius poreikius. Vėliau organizmų skirstymas į karalystes šiek tiek keitėsi.

Pastaruoju metu dėl genetinių tyrimų sukurtas naujas skirstymas, kuriame aukščiausia klasifikacinė kategorija yra domenas.

 Klasifikacija 
Gyvųjų organizmų domenų ir karalysčių klasifikacija iki šiol nėra galutinai nusistovėjusi ir dažnai keičiasi. Tomas Kavalje Smitas (Thomas Cavalier-Smith) su bendradarbiais 2015 m. pataisė gyvųjų organizmų domenų ir karalysčių klasifikaciją ir pastaruoju metu gyvieji organizmai išskiriami į 2 domenus, ir į 7 karalystes:ncbi.nlm.nih.gov / A Higher Level Classification of All Living Organisms. Michael A. Ruggiero, Dennis P. Gordon, Thomas M. Orrell, Nicolas Bailly, Thierry Bourgoin, Richard C. Brusca, Thomas Cavalier-Smith, Michael D. Guiry, and Paul M. Kirk; Erik V. Thuesen, Academic Editor | Published online 2015 Apr 29

 Gyvybė
 Eukariotų (Eukaryota) domenas
 Gyvūnų (Animalia) karalystė
 Grybų (Fungi) karalystė
 Augalų (Plantae) karalystė - (gliaukofitai (Glaucophyta), raudondumbliai (Rhodophyta), žaliadumbliai, sausumos augalai (Embryophytes))
 Chromistų (Chromista) karalystė - (Alveolata, Cryptophyta, Stramenopiles (rudadumbliai (Phaeophyceae), titnagdumbliai (Bacillariophyceae), Haptophyta, Rhizaria)
 Pirmuonių (Protozoa) karalystė - (ameboidiniai (Amoebozoa), Choanozoa, ekskavatai (Excavata))
 Prokariotų (Procaryota) domenas
 Bakterijų (Bacteria) karalystė
 Archėjų (Archaea) karalystė

 Organizmų karalysčių klasifikacijos istorija 
 Haeckel (1894)Trys karalystės Whittaker (1969)Penkios karalystės Woese (1977)Šešios karalystės Woese (1990)Trys domenai Gyvūnai Gyvūnai Gyvūnai Eukariotai Augalai Grybai Grybai Augalai Augalai Protozojai Pirmuonys Pirmuonys Moneros Archeobakterijos Prokariotai Archeobakterijos Eubakterijos Bakterijos

 Taip pat skaityti 
 Gyvybė
 Organizmas
 Virusas

 Galerija 

 Šaltiniai 

 Nuorodos 
 berkeley.edu / The Phylogeny of Life
 sciencedirect.com / Eukaryote kingdoms: Seven or nine? T.Cavalier-Smith / Volume 14, Issues 3–4, 1981, Pages 461-481

Kategorija:Mokslinė klasifikacija